[{"text_idx": "#000000", "text": "Ymunodd Charlotte Thomas a\u0302\u2019r Academi Arweinyddiaeth fel Rheolwr Cyfathrebu ym mis Awst 2020. Mae\u2019n gweithio ar draws y sefydliad gan arwain ar yr holl gyfathrebiadau a marchnata print a digidol. Mae Charlotte wedi bod yn allweddol wrth ddatblygu brand a hunaniaeth weledol yr Academi Arweinyddiaeth, gan weithredu hyn ar draws y sefydliad. Chwaraeodd ran allweddol hefyd yn natblygiad y wefan newydd."}, {"text_idx": "#000001", "text": "Mae Charlotte yn mwynhau gweithio gyda thi\u0302m yr Academi Arweinyddiaeth, creu ymgyrchoedd a dylunio graffeg, a dyfeisio ffyrdd newydd a chyffrous o rannu gwaith y sefydliad. Ei dyheadau ar gyfer yr Academi Arweinyddiaeth yw iddi ddod yn frand y gellir ei adnabod ar unwaith yng Nghymru ac yn rhyngwladol."}, {"text_idx": "#000002", "text": "Mae Charlotte yn arbenigo mewn marchnata digidol a chyfathrebu ac mae ganddi Ddiploma Lefel 6 mewn Marchnata Digidol Proffesiynol gan y Sefydliad Marchnata Siartredig (CIM). Mae Charlotte hefyd yn Gydymaith gyda\u2019r CIM. Mae ganddi radd BA (Anrh) o Brifysgol Caerdydd ac MA o Brifysgol Abertawe mewn Hanes Modern, sy\u2019n canolbwyntio ar Hanes Cymdeithasol Cymru o\u2019r 20fed ganrif. Ysbrydolodd ei chariad at hanes ei hangerdd dros adrodd straeon a chyfathrebu. Cyn hynny, bu Charlotte yn gweithio yn y sector celfyddydau gweledol a diwylliannol, gan weithio ledled Cymru a\u2019r DU ar farchnata, cyfathrebu a datblygu cynulleidfaoedd."}, {"text_idx": "#000004", "text": "Cynghorydd Arwain ar gyfer Gwaith Ieuenctid"}]